CELEX: 62006CJ0082
Language: bg
Date: 2007-06-14
Title: Решение на Съда (осми състав) от 14 юни 2007 г.#Комисия на Европейските общности срещу Италианска република.#Неизпълнение на задължения от държава-членка - Околна среда - Отпадъци - Опасни отпадъци - Директиви 75/442/ЕИО и 91/689/ЕИО - Задължение за изработване и съобщаване на плановете за управление на отпадъци.#Дело C-82/06.

Решение на Съда (осми състав) от 14 юни 2007 г. — Комисия/Италия
      (Дело C‑82/06)
      „Неизпълнение на задължения от държава-членка — Околна среда — Отпадъци — Опасни отпадъци — Директиви 75/442/EИО и 91/689/ЕИО — Задължение за изготвяне и съобщаване на плановете за управление на отпадъците“
      1.                     Иск за неизпълнение — Предмет на спора — Определяне по време на досъдебната процедура (член 226 EО) (вж. точка 14)
      2.                     Актове на институциите — Директиви — Изпълнение от държавите-членки (член 249 EО; Директива 75/442 на Съвета, изменена с 
            Директиви 91/156 и 91/689) (вж. точки 19, 34—35 и 37—39)
      3.                     Иск за неизпълнение — Преценка на основателността от Съда — Положение, което следва да бъде взето предвид — Положение към
            момента на изтичане на срока, определен в мотивираното становище (член 226 EО) (вж. точка 25)
      4.                     Държави-членки — Задължения — Изпълнение на директивите — Неизпълнение — Основание, изведено от вътрешния правов ред — Недопустимост
            (член 226 EО) (вж. точка 26)
      Предмет
      
         
               Неизпълнение на задължения от държава-членка — Нарушение на член 7 от Директива 75/442/ЕИО на Съвета от 15 юли 1975 година
                  относно отпадъците (ОВ L 194, стр. 39), изменена с Директива 91/156/ЕИО на Съвета от 18 март 1991 година (ОВ L 78, стр. 32),
                  и на член 6 от Директива 91/689/ЕИО на Съвета от 12 декември 1991 година относно опасните отпадъци (ОВ L 377, стр. 20; Специално
                  издание на български език, 2007 г., глава 15, том 2, стр. 91) — Задължение за съобщаване на плановете за управление на отпадъците
               
            Диспозитив 
      
         
                  1)
               
               
                  
               
               
                  	Като не е изработила:
               
            –        план за управление на отпадъците за провинция Rimini съгласно член 7, параграф 1 от Директива 75/442/ЕИО на Съвета от 15 юли
         1975 година относно отпадъците, изменена с Директива 91/156/ЕИО на Съвета от 18 март 1991 година,
      
      –        планове за управление на отпадъците, съдържащи подходящите места и инсталации за обезвреждане на отпадъци за региона Lazio
         съгласно член 7, параграф 1, четвърто тире от Директива 75/442, изменена с Директива 91/156,
      
      –        планове за управление на отпадъците за регионите Friuli—Venezia Giulia и Puglia, както и за автономната провинция Bolzano—Alto
         Adige и за провинция Rimini съгласно член 6 от Директива 91/689/ЕИО на Съвета от 12 декември 1991 година относно опасните
         отпадъци,
      
      Италианската република не е изпълнила задълженията си по тези директиви.
      
         
                  2)
               
               
                  
               
               
                  	Осъжда Италианската република да заплати съдебните разноски.